Izraelski avioni bombardirali bejrutsku luku
U izraelskim napadima na Liban, poginulo je najmanje 42 ljudi. Izraelski premijer, Ehud Olmert, optužuje Siriju i Iran, glavne sponzore
U medjuvremenu, kako izvještavaju izraelski zvaničnici, Hezbalah je u raketnom napadu pogodila stambenu zgradu u Haifi. Dvoje ljudi je ozlijedjeno. U jučerašnjem raketnom napadu na izraelski grad Haifu poginulo je osam osoba. Do sada su u borbama i raketnim napadima Hebzbollaha poginula 24 izraelca, dok je 200 osoba poginulo u izraelskim napadima na Liban. U izraelskim napadima na Liban, poginulo je najmanje 42 ljudi, šestog dana ofanzive protiv militantne grupe Hezbollah. Izraelski premijer, Ehud Olmert, je rekao da će Izrael nastaviti ofanzivu dok Hezbollah ne oslobodi dva oteta vojnika, i dok regularne libanske snage ne preuzmu kontrolu nad južnim Libanom, sadašnjim sjedištem Hezbollaha. Olmert optužuje Siriju i Iran, glavne aktere Hezbollah-a, da su glavni krivci za nasilje u regionu. Libanski zvaničnici kažu da da je u izrealskim napadima ubijeno najmanje 8 libanskih vojnika na vojnim položajima, i najmanje 10 civila koji su putovali u južnom Libanu. Libanska spasilačka služba je izvukla devet tijela iz zgrade, koja u južnom Libanu, koja je pogodjena u nedjelju. Izraelske trupe su prešle u Liban da bi napale pozicije Hezbollah, i po tom se vratili na izraelsku teritoriju.